Diari Oficial de la Generalitat Valenciana


Sumari del DOGV 1535, del 06-05-1991 (1991/821008)

RESOLUCIÓ de 29 d'abril de 1991, del Di rector General de l'Institut Valencià d'Administració Pública, per la qual es convoquen quatre cursos de planificació territorial, medioambiental i urbana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1535

Data del DOGV
:   06-05-1991

Secció del DOGV
:   ALTRES DISPOSICIONS

Número del document
:   1991/821008


Data del document
:   29-04-1991

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 29 d'abril de 1991, del Director General de l'Institut Valencià d'Administració Pública, per la qual es convoquen quatre cursos de planificació territorial, mediambiental i urbana.  
L?Institut Valencià d'Administració Pública en col·laboració amb la Universitat Politècnica de València, i en el marc del conveni singular subscrit per ambdues institucions el dia 23 d'abril de 1991, convoca els següents cursos:  
1r. Curs sobre ordenació i gestió urbanística. Regulació de l?edificació. Llicències i actes preparatoris.  
2n. Curs sobre planificació medio-ambiental. Plans especials de protecció d'espais naturals i àrees d'interés ecològic. Estudis d'impacte ambiental.  
3r. Curs sobre planificació i programes de desplegament regional. Incentius regionals, actuacions i efectes de les polítiques de dotació d'infrastructures en el territori.  
4t. Curs sobre projecció urbana. Disseny i paisatge. Disseny urbà assistit per ordinador.  
Cadascun d'aquests cursos es convoca com una unitat independent, i se n'hi pot optar a un o a uns quants.  
Aquests cursos, juntament amb altres dos (Legislació i normativa d'ordenació d'incidència urbanística i territorial i Simulació espacial i del transport. Transport urbà, disseny i planificació. Sistemes d'informació geogràfica: cartografia, teledetecció i fotointerpretació), que es convocarien en el segon semestre d'enguany, formen part del màster en Planificació Territorial, Medio-ambiental i Urbana.  
Podran aspirar a obtenir el títol de màster de Planificació Territorial, Medio-ambiental i Urbana els qui, a més de realitzar amb aprofitament els sis cursos esmentats, complesquen amb la resta de requisits necessaris per a obtenir-lo.  
Els cursos es realitzaran en forma de seminaris monogràfics sobre cadascun dels ternes inclosos en el programa; caldrà la presentació de les corresponents ponències per part dels participants,  
BASES DE LA CONVOCATORIA  
Primera. Participants  
El nombre màxim de participants, en base a aquesta convocatòria per a cada curs, serà de quinze, sense que el nombre total d'assistents als quatre cursos puga excedir de cinquanta. Si el nombre de sol·licituds fóra superior a aquesta darrera xifra, les places assignades a cada curs es fixaran en proporció a la demanda manifestada per assistir-hi.  
Podrà participar-hi el personal fix del grup A i els càrrecs polítics i representatius de la Generalitat Valenciana i de les Corporacions Locals de la Comunitat Autònoma Valenciana, sempre que reunesquen necessàriament alguna de les condicions següents:  
1ª Haver obtingut els títols d'especialista en ordenació del territori i del medi ambient i el d'especialista en gestió urbanística i territorial, o els seus equivalents, expedits per la Universitat Politècnica de València.  
2ª Haver obtingut el títol de Tècnic Urbanístic.  
3ª Ocupar un càrrec polític en l'Administració de la Generalitat Valenciana o de les Corporacions Locals de la Comunitat Autònoma Valenciana.  
4ª Tenir més de cinc anys d'experiència demostrada en el camp de l'urbanisme, l'ordenació del territori i del medi ambient.  
La selecció es realitzarà, entre les sol·licituds que complesquen les condicions expressades, atenent l?ordre d'entrada en el Registre de l?Institut Valencià d'Administració Pública.  
Segona. Sol·licituds  
Els interessats hauran de formular la sol·licitud d'assistència, indicant el curs/os on volen inscriure's.  
La sol·licitud s'adreçarà al Director General de l?Institut Valencià d'Administració Pública, segons el model que figura com annex II d'aquesta convocatòria, degudament complimentada i autoritzada, respectivament, pel Secretari General de la Conselleria, pel Director de l?Organisme Autònom o pel President de la Corporació Local.  
Les sol·licituds podran presentar-se directament en la seu de l'Institut Valencià d'Administració Pública (C/.del Museu, 3; 46564 València) o bé a través de les oficines de Correus, pel procediment establert en l'art. 66.3 de la Llei de Procediment Administratiu, dins dels quinze dies següents a la publicació d'aquesta resolució.  
Tot seguit, s'efectuarà la selecció d'acord amb els criteris de la base primera; es notificarà personalment l'admissió al curs, la data i el lloc de realització concreta de cadascun.  
Tercera. Drets d'inscripció  
El personal aspirant admès que preste serveis en Organismes Autònoms i Corporacions Locals, abans de l?inici del curs, haurà de justificar l?ingrés per part de les esmentades entitats, de la quantitat de 39.745 pessetes en concepte de taxes per assistència a cursos, entenent per subjecte passiu, a aquests efectes, l?Organisme Autònom o Corporació Local que concedeix l'autorització d'assistència al curs.  
Dita quantitat s'ingressarà en el compte corrent número 500-073-326-696-9471 de la Caixa d'Estalvis Provincial de València a nom de taxes de l?Institut Valencià d'Administració Pública, Conselleria d'Economia i Hisenda, fent constar el nom de l?interessat i el curs sol·licitat.  
No es considerarà ferma la inscripció fins que no s'haja ingressat la taxa corresponent.  
Quan es tracte de personal pertanyent a les diverses conselleries, no caldrà que aquestes acrediten l?ingrés previ de la taxa corresponent, sent d'aplicació el procediment previst en la Resolució de 22 d'abril 1991, del Director General de l?Institut Valencià d'Administració Pública (DOGV de 29.04.91), sobre «Gestió de pagament de taxes per assistència a cursos convocats per l?IVAP».  
Quarta. Règim del curs  
Cadascun dels cursos tindrà una duració total de 50 horts, i es realitzaran entre els mesos de maig i setembre d'aquest any, en horari de vesprada (de 16 h a 21 h).  
Les classes s'impartiran en els locals de la Universitat Politècnica de València (Camí de Vera, s/n; 46901 València).  
Cada curs es desenvoluparà en règim de seminaris d'acord amb el programa que es relaciona a l'annex I d'aquesta convocatòria.  
Acabat cadascun dels cursos, es realitzarà una prova avaluadora, d'acord amb els criteris que establesca la Direcció Acadèmica.  
Cinquena. Certificats  
Aquells qui superen la prova avaluadora esmentada en la base anterior, rebran un certificat d'aprofitament expedit per l'Institut Valencià d'Administració Pública; els qui no la superen en rebran un d'assistència.  
Aquells qui assistesquen als sis cursos i facen les proves que establesca la Direcció Acadèmica, podran aspirar al títol de màster de Planificació Territorial, Medio-ambiental i Urbana expedit per la Universitat Politècnica de València, en les condicions vigents per a la seua obtenció.  
En tots els casos, la falta d'assistència superior al 20% del total d'hores del curs, justificades o no, motivarà la no expedició de cap certificat.  
València, 29 d'abril de 1991. - El Director de l?IVAP: Rafael de Juan i Fenollar.  
ANNEX I  
Programes  
Primer  
Curs sobre ordenació i gestió urbanística. Regulació de l?edificació. Llicències i actes preparatoris.  
1. Constitució, urbanisme i propietat. Continguts i competències.  
2. Dret i deures urbanístics després de la Llei de Reforma del Règim Urbanístic i Valoracions del Sòl (LRRUVS).  
3. Ordenació i gestió del sòl no urbanitzable. Normativa de la Comunitat Autònoma de València.  
4. Taller. L'aplicació de l'aprofitament tipus en el plantejament urbanístic. Casos pràctics.  
5. Actuacions asistemàtiques en sòl urbà. Les transferències d'aprofitament i l?obtenció de terrenys per a dotació pública.  
6. La gestió urbanística del sòl urbanitzable després de la LRRUVS.  
7. Valoracions, taxacions i la fiscalitat de la promoció urbanística i del sòl.  
8. Llicències i actes preparatoris arran la LRRUVS.  
9. Protecció de la legalitat urbanística i règim sancionador. Expropiació i venda forçosa. Tempteig i retracte. Aspectes registrals de la gestió urbanística.  
10. Legislació del Patrimoni Històrico-artístic. Rehabilitació i conservació d'edificis en el marc de la normativa urbanística.  
Segon  
Curs sobre planificació medio-ambiental. Plans especials de protecció d'espais naturals i àrees d'interés ecològic. Estudis d'impacte ambiental.  
1. Els Plans Especials de Protecció Concepte, metodologia i continguts.  
2. Els Plans de Conservació de la Natura. Concepte, metodologia i continguts.  
3. Espècies Naturals en perill i llurs sistemes. Definició i localització espacial. El seu tractament en el plantejament territorial.  
4. El paisatge en el plantejament territorial. Criteri de valoració i projecció.  
5. Tipologia de classificació i catalogació d'espais naturals. Criteris i metodologies de definició.  
6. Metodologia comparada de Plans Especials de Protecció d'Espais Naturals.  
7. El medi ambient urbà. Criteris de valoració i protecció.  
8. Els Estudis d'Impacte Ambiental. Metodologia general. Possibilitats i limitacions.  
9. Els Estudis d'Impacte Ambiental de la Planificació Territorial i Urbana.  
10. Els Estudis d'Impacte Ambiental en la Planificació sectorial.  
Tercer  
Planificació i programes de desplegament regional. Incentius regionals, actuacions i efectes de les polítiques de dotació d'infrastructures en el territori.  
1. Planificació i política regional en el marc del Mercat únic Europeu. Possibilitats i limitacions.  
2. La política regional de la CEE en els anys 90. Potencials de financiació i actuació territorial.  
3. Programes de desplegament regional. Metodologia i continguts des d'una perspectiva territorial.  
4. Problemes de gestió del territori. Eficiència i equitat en la política regional.  
5. Els incentiu en la política de localització d'activitats. Situació actual i potencialitats futures.  
6. El paper de les infrastructures en el desplegament regional i en l?ordenació territorial.  
7. La planificació de carreteres i ferrocarrils i els seus efectes sobre l?ordenació territorial.  
8. Noves tecnologies, infrastructures de telecomunicació i desplegament regional.  
9. Estratègies de desenvolupament espacial. Tipologia regional i espacial. La definició d'espais per a la planificació econòmica regional. Criteris i objectius. El paper dels diferents nivells espacials en la planificació.  
10. Mides de desplegament i recursos financers en el Pla de Desenvolupament Regional d'Espanya 1989-93.  
Quart  
Projecció urbana. Disseny i paisatge. Disseny urbà assistit per ordinador.  
1. Bases teòriques i metodològiques en la projecció urbana.  
2. Taller: el pla com projecte urbà. Reordenació d'un sector consolidat.  
3. Taller: el pla com projecte urbà. Reordenació d'un sector de desplegament novell.  
4. Taller: L'obra civil com projecte urbà. Transformació d'un espai públic preexistent.  
5. Taller: L'obra civil com projecte urbà. Urbanització ex-novo d'espais públics.  
6. Balanç d'una dècada i perspectives de futur en el projecte urbà.  
7. El paisatge urbà. Percepció, valoració i simulació informàtica.  
8. El disseny urbà assistit per ordinador. Taller de digitació.  
9. Els programes 3D. Continguts, metodologies i aplicacions. Taller de simulació.  
10. Disseny urbà assistit per ordinador. Aplicació pràctica.  
ANNEX II  
Veure imatge